NaiveNeuron/SloPal huggingface dataset:
Lipšic, Daniel, poslanec NR SR (2016-06-07):
Ďakujem. Pán premiér, vláda má sto dní na program, ale nemá sto dní na krytie evidentných daňových podvodov vami blízkych ľudí, aj vám blízkeho človeka pána Bašternáka, v ktorého byte stále bývate, buď v jeho byte alebo vo vlastnom byte a je váš biely kôň. Na to sto dní podľa mojej mienky nemáte. Môžeme hovoriť o mnohých veciach, ktoré sa v minulosti udiali, aj o technickej revolúcii hasičov, aj o nakupovaní štvorkoliek, šesťkoliek a o tom, že hasiči nemajú v Bratislave dýchacie prístroje, že nemajú revízie na kompresory, že sú ohrozené životy dnes hasičov, lebo sa nakupuje zbytočná predražená technika, veľké autobusy, štvorkolky, šesťkolky. Tešíme sa všetci z toho, že klesá počet obetí dopravných nehôd, klesá už dlhé roky. Problém je trošku, a nehovorím, že to je vina ministra vnútra, že v posledných dvoch rokoch stúpol počet obetí dopravných nehôd. Treba o tom hovoriť veľmi jasne a veľmi férovo, aj keď to nie je zodpovednosť priamo ministra vnútra. Násilná kriminalita klesá od roku 2002 a najmä vďaka prísnejším postihom recidívy a násilnej kriminality v nových trestných kódexoch, ktoré ste aj v tom čase vy podporili. Od roku 2002 každý rok klesá násilná kriminalita a dnes sme na úrovni 50 % v roku 2002. Čiže toľko len k tomu, čo ste spomínali. Ale spomenuli ste veľmi málo k tomu, čo sa týka kauzy, o ktorej rokujeme, a to je verejná obhajoba ministra vnútra Kaliňáka pánovi Bašternákovi. Jeho výroky, ktoré sú posolstvom pre vyšetrovateľov, ešte budeme o nich hovoriť, sú v demokracii neprípustné. Bol by som rád, keby parlament neklesol na dno a chcem vás upozorniť, pán premiér, jedno z toho dna je, ani som nepočul faktické poznámky, že najväčšie dno tu chytil na poslednej schôdzi pán minister Kaliňák... (Prerušenie vystúpenia časomerom. Potlesk.)
Chren, Martin, poslanec NR SR (2014-11-08):
(Hluk v sále.) Ďakujem veľmi pekne. A, pán kolega, ubezpečujem vás... (Prerušenie vystúpenia predsedajúcou.)
Kollár, Boris, predseda NR SR (2022-12-21):
Ďakujem. Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa chce niekto z poslancov prihlásiť a vystúpiť v rozprave. Prihlásil sa pán poslanec Viskupič. Končím možnosť prihlásiť sa ďalším. Pán poslanec, máte slovo, nech sa páči.
Grendel, Gábor, poslanec NR SR (2016-09-09):
Ďakujem za slovo. Pán poslanec Galko, kritizovali ste pomery v strane MOST – HÍD od prestupu skupiny okolo Andreja Hrnčiara do tejto strany. Ja som okrem Národnej rady aj poslancom bratislavského mestského zastupiteľstva a ako bratislavský mestský poslanec musím povedať, že som celkom rád, že táto Národná rada sa stáva akousi Bratislavou, že až aj, že už aj tu máme „Starý MOST“ aj „Nový MOST“.
Grendel, Gábor, podpredseda NR SR (2022-06-21):
Dávam ešte slovo predsedovi výboru pre obranu a bezpečnosť pánovi poslancovi Jurajovi Krúpovi a prosím ho, aby podal správu o výsledku prerokovania materiálu vo výbore.
Bugár, Béla, podpredseda NR SR (2018-02-01):
Vyhlasujem rozpravu o tomto bode programu za skončenú. Prepáčte, ale pán minister musel niekde odskočiť, za chvíľočku príde a opýtam sa ho, či chce zaujať stanovisko k rozprave, takže... (Reakcia z pléna.) No, ešte ste mohli pokračovať, len ste boli veľmi rýchly. (Reakcia z pléna.) Takže, pán minister, hneď máte lepšiu farbu, nech sa páči, môžte zaujať stanovisko.
Beluský, Martin, poslanec NR SR (2018-05-25):
Ďakujem za slovo. Pán poslanec Ján Kesckés priznal, že chceme obmedziť trestno-právnu imunitu prezidenta práve kvôli súčasnému prezidentovi Andrejovi Kiskovi a okrem iného spomenul viacero hriechov, ktoré Andrej Kiska za svoju celú minulosť stihol spraviť. Spomenul si, že na svoju prezidentskú kampaň minul viac ako jeden milión eur. A ja sa pýtam, odkiaľ pán prezident zobral na túto kampaň toľko peňazí. Stačí si veľmi jednoducho zadať do Googlu pár kľúčových slov a môže človek nájsť veľmi veľa zaujímavých informácií. Okrem iného si môžeme všimnúť závery komisie na posudzovanie podmienok v spotrebiteľských zmluvách na ministerstve spravodlivosti, ktoré v rokoch 2005 urobili viacero kontrol za ministrovania Daniela Lipšica v spoločnostiach, ktoré vlastní Andrej Kiska, a ktorá záverom konštatovala, že tieto spoločnosti poskytovali ľuďom pôžičky za neprimerane vysoké úroky, v niektorých prípadoch sa tie úroky pohybovali nad úroveň 70 %, čo sa dá dnes nazvať jedine úžerou. Takisto Slovenská obchodná inšpekcia udelila pokutu za klamanie spotrebiteľa, kedy zákazníkom fakturoval poplatky za služby, ktoré propagoval, že sú zadarmo. Toto presne sú zdroje financií, ktoré pán prezident použil na svoju kampaň. Čiže najprv slovenský národ okradol, aby si potom mohol urobiť svoju kampaň. Ďakujem.
Laššáková, Jana, podpredsedníčka NR SR (2013-03-13):
Prezentujme sa a hlasujeme. (Hlasovanie.) Prítomných 141 poslancov, za návrh 137, proti 0, zdržali sa 4 poslanci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 483/2001 Z. z. o bankách (tlač 405). Teraz prosím spravodajcu z výboru pre financie a rozpočet poslanca Vladislava Petráša, aby hlasovanie uviedol. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 405.)
Jurinová, Erika, podpredsedníčka NR SR (2012-07-31):
Pán poslanec Miškov.
Grendel, Gábor, poslanec NR SR (2023-12-14):
Ďakujem za slovo, pán podpredseda. Pán poslanec Viskupič, začal si svoj prejav tým, že dlho sme sa nevideli. Áno, včera Národná rada rokovala do polnoci, pretože sa tak rozhodol Peter Pellegrini, ktorý tancuje tak, ako Robert Fico píska, a keď Robert Fico zapíska, že treba zrušiť špeciálnu prokuratúru a treba znížiť tresty za korupciu a ekonomické trestné činy čím skôr, aby vybraní ľudia, ktorí sú obžalovaní alebo trestne stíhaní za korupciu a iné trestné činy, aby mali od orgánov činných v trestnom konaní a od súdov pokoj, tak Peter Pellegrini zatancuje a nariadi rokovanie Národnej rady až do polnoci a koaličná väčšina v Národnej rade mu to poslušne odhlasuje. Vládna koalícia by nebola vystavená tomuto zdržovaniu, ak by nešli hrubou silou v skrátenom legislatívnom konaní bezdôvodne zrušiť jednu z kľúčových... alebo... áno, jednu z kľúčových inštitúcií v boji proti korupciu, Úrad špeciálnej prokuratúry. A takisto by neboli vystavení tomuto zdržovaniu, keby nešli hrubou silou v skrátenom legislatívnom konaní znížiť tresty za korupciu a ekonomické trestné činy. Sedí tu s nami v rokovacej sále minister spravodlivosti, ktorý musí veľmi dobre vedieť, že tieto zmeny nespôsobia menej korupcie a menej ekonomických trestných činov, za to dám ruku do ohňa, keď si pozrieme potom štatistiky, ako vyletia hore korupčné a ekonomické trestné činy, pretože ľudia budú vedieť, že im za to hrozia iba symbolické tresty.
M. Hort, podpredseda NR SR: (2007-09-12):
Pán Ľubomír Petrák, máte slovo.
Soboňa, Juraj, poslanec NR SR (2019-02-18):
Ďakujem pekne, pani predsedajúca. Nadviažem na kolegyňu Antošovú. Pani Remišová, citovali ste niektoré veci pravdepodobne z tých monitorovacích správ, ktoré ste dostali pravdepodobne od svojho manžela. A keď ide o vášho manžela, prečo váš manžel na zasadnutiach monitorovacieho výboru osobne hlasoval za predmetné kritéria, vtedy boli podľa vás transparentné? Aj keď podľa neoverených informácií tiež účasť jeho na tých zasadnutiach nie je ani 50 % podľa, dá sa to podľa zápisníc asi aj preveriť, takže keďže je váš manžel členom monitorovacieho výboru, tak dostáva správy o implementácii, ktoré vy pri svojich výstupoch tu používate. Áno, bol tam dosadený cez tretí sektor, občianske združenie Fórum života, Bratislava, a bol nominovaný, samozrejme, ešte v roku 2014 do tohto monitorovacieho výboru operačného programu, a preto sa teda ani nečudujem, že sa zastávate aj exministra Draxlera, že nemôže za stratu finančných prostriedkov, pretože práve za exministra Draxlera bola táto osoba, údajne váš manžel, do monitorovacieho výboru aj nominovaná. Pani poslankyňa, buďte taká dobrá a vyjadrite sa k týmto podozreniam, keďže metóda práce založená na podozreniach je vám veľmi blízka, a skutočne osočujete ľudí na základe mediálnych informácií, na základe pravdepodobných domnienok, takže tá metóda vám je blízka, ale vy sa vôbec neohŕňate ju použiť.
A. Belousovová, podpredsedníčka NR SR: (2006-12-13):
Vyhlasujem preto všeobecnú rozpravu... aha, pardon, dobre. Reagovať chce ešte pán poslanec Kahanec. Nech sa páči.
P. Paška, predseda NR SR: (2009-12-01):
(Hlasovanie.) 140 prítomných, 81 za, 36 proti, 21 sa zdržalo, 2 nehlasovali. Schválili sme vládny návrh zákona o celoživotnom vzdelávaní . Pán poslanec Goga uvedie v druhom čítaní hlasovanie o vládnom návrhu zákona č. 275/2006 Z. z. o informačných systémoch verejnej správy. Je to tlač 1252.
Figeľ, Ján, podpredseda NR SR (2014-10-16):
Ďakujem pekne, nech sa páči zaujať miesto pre spravodajcov. Otváram rozpravu. Do rozpravy som dostal písomne prihlásených: pána Pavla Zajaca za klub Kresťanskodemokratického hnutia a individuálne sa hlásia poslanci Alojz Hlina, Ján Mičovský, Miroslav Beblavý a Daniel Lipšic. Pôjdeme v tomto poradí. Takže prvý dostáva slovo pán poslanec Zajac, nech sa páči. Môžte vypísať tie mená na tabuli.
Simon, Zsolt, poslanec NR SR (2012-10-25):
Ďakujem pekne. Pán kolega Matovič, v plnej miere súhlasím s touto snahou, aby zákazník vedel, že keď vojde do obchodu, aký má podiel. Ale tu by som sa chcel napojiť na to, čo môj predrečník povedal, že máme problém definovať, čo je slovenský výrobok. Výrobky, ktoré majú označenie SK kvalita, tým nie sú. Len výhradne. Pretože máme aj ďalšie výrobky. Práve preto, ja si myslím, že by sme mali definovať, čo je slovenský výrobok, definovať, čo je výrobok vyrobený na Slovensku a čo je absolútne domáci výrobok, stopercentne vyrobený len zo surovín Slovenskej republiky. Obchodné reťazce môžu dostať len takú povinnosť, ktorú dokážu aj naplniť. Nie som si stopercentne istý, že túto povinnosť, ktorú takýmto spôsobom im zadávame, či budú vedieť naplniť. A to z jedného jediného dôvodu. Slovakia Chips, vyrábané v Českej republike sú slovenským výrobkom? Keď majú kód 858? Ďalej saláma vyrobená z dánskej svine je slovenským výrobkom? Popradská káva. Tak ako som, tak ako som spomenul. Práve preto, pán kolega Matovič, možno že by bolo dobré doplniť tento materiál a tým aj vo svojom vystúpení v rozprave sa chcem ešte zaoberať. A by sme mali vytvoriť priestor, aby sme to mohli zadefinovať a doplniť do tohto zákona, pretože inak nebude skutočne účinný. Ďakujem pekne.
Paška Pavol, predseda NR SR (2014-05-16):
(Hlasovanie.) 126 prítomných, 83 za, 43 sa zdržalo. Tieto body sme schválili.
J. Šimko, poslanec: (2005-09-22):
V podstate pán predkladateľ v dôvodovej správe konštatuje, že predkladané návrhy nezakladajú nároky na pracovné sily a organizačné zabezpečenie. Chcem teda podotknúť, už bolo tu spomínané, že vlastne máme už prvé skúsenosti s aplikáciou tzv. tej zbraňovej amnestie. Treba teda povedať, od účinnosti tohto zákona podľa mojich informácií Policajný zbor zaevidoval 550 takýchto zbraní a Kriminalisticko-expertízny ústav Policajného zboru vykonal expertízy len 80 kusov zbraní, čo je asi spôsobené personálnou nedostatočnosťou oddelenia balistiky. Predpoklad je, že všetky expertízy by sa mohli ukončiť do roka od uplynutia lehoty na zbraňovú amnestiu. Chcem teda podotknúť, že navyše odovzdávaním streliva sa tento čas ešte zvýši. Navrhovaná právna úprava bude mať asi vplyv na činnosť Policajného zboru, čo si vyžiada zvýšenie personálnych stavov oddelenia a úsekov balistiky Kriminalisticko-expertízneho ústavu Policajného zboru. Týmto krokom by sa však potom zabezpečilo nielen spracovanie žiadostí do dvoch mesiacov, ale i zabezpečenie expertíznej činnosti v trestnoprávnych veciach v ďalších rokoch. Pretože momentálny stav je taký, že lehoty spracovania týchto prípadov sú nad tri mesiace. Druhú poznámku mám k odseku 4 v § 72, kde sa navrhuje, že „ten, kto odovzdal strelivo, podľa ods. 3 môže podať žiadosť o jeho zaevidovanie, ak v súvislosti s týmto strelivom nebol podľa odborného vyjadrenia alebo znaleckého posudku útvaru ministerstva špecializovaného na znaleckú činnosť“ atď. Takisto v ďalšej vete: „Policajný útvar zaeviduje strelivo“. Alebo v tretej vete: „Ak osoba o zaevidovanie“. Myslím si, že s týmto sa nedá súhlasiť, pretože strelivo do zbraní sa neeviduje. A takisto musím podotknúť, že na strelive, ktoré ešte nebolo vystrelené, nie je potrebné robiť znalecké skúmanie. Preto je asi potrebné vypustiť aj ustanovenia o znaleckom skúmaní streliva. Čiže tento problém považujem za taký, ktorý bude treba odstrániť, inač asi by sme sa dostali do rozporu s terajšou legislatívou. Ďakujem.
Osuský, Peter, poslanec NR SR (2011-04-05):
Ja som poslanec a vicestarosta a napriek tomu za ten zákon hlasovať budem. (Smiech a potlesk v sále.)
Šeliga, Juraj, podpredseda NR SR (2020-05-14):
Pán poslanec Ledecký s reakciou na faktické poznámky.
Hrnčiar, Andrej, podpredseda NR SR (2018-05-17):
Otázku č. 8 položil poslanec Martin Klus ministrovi životného prostredia Slovenskej republiky Lászlóovi Sólymosovi. „Vážený pán minister, v súvislosti s ratifikovanou Parížskou klimatickou dohodou sa vás chcem spýtať, aké konkrétne krok podnikla doposiaľ Slovenská republika na plnenie vytýčených cieľov uvedených v tomto dokumente?“ Nech sa páči, pán minister dopravy.
Sulanová, Magdaléna, poslankyňa NR SR (2022-02-11):
Ďakujem pekne. Milý kolega, zaujal ma... zaujala ma vaša poznámka ohľadne, resp. porovnanie so 68. rokom, kedy sme boli absolútne prekvapujúco, nečakane obsadení vojskami Varšavskej zmluvy. Ja na rozdiel od tuto prítomných ešte opozičných poslancov, ktorí podpísali túto vlastizradnú zmluvu, ja som to zažila. Bola som, akurát som skončila základnú školu, bolo to v lete, v auguste. Ja nechcem, nedoprajem zažiť takú hrôzu, ako sme vtedy my zažili. Prázdne regále v obchodoch, absolútny ošiaľ, hrôza. Vyzývali v rozhlase občanov, aby išli do práce a tak ďalej, Nevedeli sme, či neumrieme od hladu, čo tu bude a tak ďalej. Streľba všade, ja som to teda zažila tu v Bratislave. Robili sme, čo sme mohli. Lepili sme všade plagáty, debatovali sme s vojakmi a tak ďalej. Bolo to pre nás strašné, ale ja si myslím, že to bolo nič voči tomu, čo sa teraz stalo. Pretože vtedy išlo o akt, kedy vojská, resp. Sovietsky zväz sa cítil ohrozený, keďže na nemeckej pôde boli inštalované veľmi nebezpečné zbrane a Československo vlastne bolo hranicou medzi Východom a Západom. Je to oveľa horšie aj preto, že máme skúsenosti, ako dopadli krajiny, ktoré agresívne napadli americké vojská a tam ostali – Afganistan, Irak. V Iraku bolo zavraždených niekoľko stotisíc civilistov, občanov, nie... (Prerušenie rozpravy časomerom.)
J. Baška, minister obrany SR: (2008-05-14):
Prvá vec sa týkala toho, že zákon určitým spôsobom mešká. Súčasný platný zákon o premávke na pozemných komunikáciách bol v jeho histórii už 28-krát novelizovaný. A je naozaj potrebné pripraviť jeho komplexné nové znenie. A si myslím, že takéto nové znenie si zaslúži aj určité obdobie príprav. A verím tomu, že aj ľudia na ministerstve vnútra nezaháľali a že rokovali či už s profesijnými zväzmi alebo s ďalšími, aby pripravili tento nový zákon o cestnej premávke čo najlepšie, aby v tomto zákone reflektovali všetky veci, ktoré pomáhajú zlepšeniu alebo zvýšeniu bezpečnosti a znižovaniu nehodovosti na pozemných komunikáciách. Ja pevne verím, že tie veci, ktoré tu zazneli v rozprave, budú ministrom Kaliňákom prediskutované a že počas tých rokovaní aj na deviatich výboroch, kde bude prerokovaný tento zákon, sa podarí vylepšiť návrh tohto nového zákona o cestnej premávke. Ja by som chcel len na jednu konkrétnu vec reagovať. A tá konkrétna vec sa týka používania zimných pneumatík. Ja si pamätám ešte, minulé volebné obdobie keď sme tu boli, tak bola takáto novela poslancov. Ja sám som bol účastníkom tejto novely. Inak, to prešlo, prešlo to prvým, druhým, tretím čítaním, len kým to prezident podpísal, prišla nová novela vládna, ktorá toto používanie zrušila. Vtedy sa hovorilo, že to nie je sociálne a tak ďalej a tak ďalej. A ja sa pýtam, koľko stojí ľudský život. To už potom hovorme aj o sedačkách, autosedačkách pre deti, že tie nejaké peniaze stoja a tak ďalej a tak ďalej. Čo sa týka tých vágnych ustanovení používania týchto zimných plášťov, ja si myslím, že sa to možno podarí zmeniť, ale pre ľudí, ktorí pripravovali na ministerstve vnútra tento zákon a aj túto časť, nie je to jednoduché, pretože ak by tam dali určitý termín, odkedy dokedy sa to má používať,  napr. svietenie, tak tým pádom by mohli znepríjemniť život tým tzv. víkendovým vodičom, ktorí používajú automobily nie tak často ako poslanci Národnej rady alebo iní ľudia. Keby v tom období vôbec nebol alebo bol napr. sneh alebo by bolo teplejšie, vtedy by nemuseli tie pneumatiky používať. Čiže možnože keď sa to doprecizuje v tých výboroch a počas druhého čítania v Národnej rade, tak si myslím, že to bude veľmi dobrá vec, keď sa takáto vec v novom zákone o cestnej premávke prijme. Ďakujem veľmi pekne.
Zmajkovičová, Renáta, podpredsedníčka NR SR (2013-02-14):
V tejto chvíli dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ivanovi Miklošovi. Nech sa páči, pán poslanec.
Dostál, Ondrej, poslanec NR SR (2019-09-18):
Milý závistlivý kolega Karol Galek, no, nestihol si to predložiť skôr ako poslanci SMER-u, tak teraz to jasne že kritizuješ, ale keďže si členom klubu SaS, tak predpokladám, že takéto riešenie by si nikdy nepredložil a určite by si ho, určite by si ho kritizoval, nech by s ním prišiel ktokoľvek. Z môjho pohľadu je tam vážny problém aj práve to rozhadzovanie verejných financií, pretože táto vládna koalícia s blížiacimi sa voľbami sa hrá na Mikulášov a pripravuje sa zaseknúť veľmi veľkú sekeru, sekeru, ktorú však nebude splácať ona, budú ju splácať občania, budú ju musieť splácať občania v nasledujúcom období. Čiže reálne si to zlízne až tá budúca vláda, pokiaľ sa vám teda vôbec podarí zostaviť štátny rozpočet na budúci rok, lebo, lebo pri tých výdavkoch, ktoré navyšujete darčekmi, ktoré práve rozdávate, tak naozaj to môže byť vážny problém. A to ste chceli mať vyrovnaný rozpočet už tento rok. No, dúfam, že si nebudete musieť poradiť, bude to ťažké pre tú budúcu vládu, ale dúfam, že sa vysporiada s dôsledkami vládnutia a bašovania SMER-u a jeho koaličných partnerov. Neštudoval som detailne ten návrh zákona, možno ty mi budeš vedieť povedať, tie kompenzácie majú byť tiež nejako zabalené v alobale alebo myslí sa tam na nejakú inú formu?
Čellár, Miroslav, poslanec NR SR (2024-10-23):
Ďakujem pekne... (Prerušenie vystúpenia predsedajúcim.)
Podmanický, Ján, poslanec NR SR (2023-06-15):
... bol tu hluk, nepočul som dobre, preto vás žiadam... (povedané súbežne s predsedajúcim)
Kuffa, Štefan, poslanec NR SR (2014-12-11):
Ja len veľmi krátko ako na záver, aby sa možno niektoré pojmy ako vysvetlili. Lebo ja keď som hovoril o tlecej dobe 50 rokov, tak to je hrobka. Hrob a hrobka sú dva rozličné pojmy, lebo telo, keď je uložené do hrobky, v podstate je uložené, založené je v podstate kameňom zvrchu, respektíve to sú panely a nezasypáva sa to telo, takže tá tlecia doba je podstatne dlhšia. Jednoducho je to aj z pohľadu ako tej hygieny. A tlecia doba, keď je klasicky pochovaný človek, teda to mŕtve telo uložené do hrobu a zasypané, tak tá tlecia doba je kratšia. Nie som si istý, že či je až taká kratučká, ako je tých 10 rokov. Ja si, tak pokiaľ mám to vedomie, tak som to mal tak, že 20 až 30 rokov je tá tlecia doba. Ja len toľko na okraj. Ja celé plénum, ctené plénum Národnej rady vyzývam k tomu, aby sme zahlasovali za tento návrh zákona. Myslím si, že je to naozaj veľmi dobrý návrh zákona a dotýka sa nás to bezprostredne úplne všetkých, nielen poslancov Národnej rady, ale celej tejto našej krajiny. Skúsme sa naozaj na to pozrieť s nadhľadom a nie politicky. Ďakujem.
Zajac, Pavol, poslanec NR SR (2014-12-09):
Vážená pani predsedajúca, vážené dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Z uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vychádzajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní. Pani predsedajúca, prosím, otvorte rozpravu.
Šimečka, Michal, podpredseda NR SR (2024-02-16):
Ďakujem veľmi pekne. Otváram všeobecnú rozpravu. Nedostal som žiadnu písomnú prihlášku do rozpravy, preto sa pýtam, či sa chce niekto prihlásiť ústne. Nie je tomu tak, a preto dávam slovo pánovi navrhovateľovi, pánovi poslancovi Dostálovi, ktorý sa prihlásil do rozpravy.
Jurinová, Erika, podpredsedníčka NR SR (2014-02-13):
Pán poslanec Hlina.
Laurenčík, Milan, podpredseda NR SR (2022-04-29):
Pán poslanec Marián Kéry, nech sa páči.
Gy. Bárdos, poslanec: (2008-04-04):
Ale, pán predseda výboru, bol by som veľmi rád, keby sme vytvorili priestor na to, aby sa o tejto novele hovorilo, a máte tu skvelú príležitosť, všetci poslanci vládnej koalície, aby ste posunuli tento návrh zákona do druhého čítania a potom, samozrejme, sme otvorení, aj naša kolegyňa už povedala, že bolo by dobré sa o tom porozprávať a môžete mať aj návrhy. A to, čo ste povedali, že ministerstvo sa k tomu musí vyjadriť, no tak podľa rokovacieho poriadku nemusí, ale, samozrejme, ja chápem, že ako ste to mysleli. My ako poslanci zákonodarci, samozrejme, môžeme aj bez toho, že by sme mali názor jednotlivých ministerstiev na jednotlivé témy. Takže je to v poriadku, pani kolegyňa postupovala podľa rokovacieho poriadku a bol by som veľmi rád, keby ste mali možnosť ukázať to, že to myslíte vážne s tými sociálnymi otázkami a s tým riešením, ktoré ste načrtli. Ďakujeme pekne.
Jurinová, Erika, podpredsedníčka NR SR (2012-09-21):
Ďakujem pánovi poslancovi. Na jeho vystúpenie tri faktické poznámky. Ukončujem možnosť prihlásiť sa. Nech sa páči, pán poslanec Viskupič.
Blanár, Juraj, podpredseda NR SR (2023-05-25):
Pán poslanec Schlosár, môžete reagovať na faktické.
Hrušovský, Pavol, predseda NR SR (2011-11-29):
Pani poslankyňa a spoločná spravodajkyňa si nežiada vystúpiť. Prerušujem rokovanie o tomto bode programu. Prosím pánov poslancov, ktorí nie sú v rokovacej sále, ale sú v budove Národnej rady, nechávam im 5 minút na to, aby sa dostavili do rokovacej sály, o 17.50 hodine budeme hlasovať o prerokovaných dvoch bodoch. (Krátka prestávka.) (Po prestávke.)
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 139 poslancov, za 74, proti 12, zdržalo sa 51 poslancov, 2 nehlasovali. Návrh rozpočtu Úradu pre dohľad nad zdravotnou starostlivosťou sme schválili. Prosím teraz pána poslanca Tibora Bernaťáka, aby uvádzal hlasovanie v druhom čítaní o vládnom návrhu zákona o niektorých pravidlách uplatňovania nárokov na náhradu škody prispôso..., pardon, spôsobenej porušením práva hospodárskej súťaže, tlač 246. (Hlasovanie o vládnom návrhu zákona o niektorých pravidlách uplatňovania nárokov na náhradu škody spôsobenej porušením práva hospodárskej súťaže a ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov , tlač 246.)
Figeľ, Ján, podpredseda NR SR (2015-10-07):
Na vystúpenie pána poslanca Baláža je jedna faktická. Nech sa páči, Štefan Kuffa.
M. Číž, podpredseda NR SR: (2008-11-25):
Otváram rozpravu. Do rozpravy sa v mene poslaneckého klubu SDKÚ prihlásila pani poslankyňa Iveta Radičová, má teda slovo.
Glváč, Martin, podpredseda NR SR (2016-06-14):
Pán poslanec Sopko.
Kuciaňová, Magdaléna, poslankyňa NR SR (2019-10-17):
Ďakujem veľmi pekne. Vážený pán predsedajúci, vážené kolegyne, kolegovia, ja oceňujem každé jedno vystúpenie, ktoré tu zaznelo, samozrejme, z jednej aj z druhej strany, ale je treba vnímať práve tento návrh zákona z toho najväčšieho záberu na sociálny aspekt osôb, ktorí pracovali pred tými 70 rokmi či koľkými rokmi, alebo pred rokom ’89, pardon, a majú dnes nejak okolo 70 či 60 rokov, 65, pretože nie často mohli objektívne ovplyvniť aj svoju výšku odvodov. To je zatiaľ všetko z mojej strany. Dovoľte mi, aby som aj napriek tomu ešte predložila pozmeňujúci návrh k návrhu skupiny poslancov Národnej rady Národnej rady Slovenskej republiky na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov (tlač 1644). Najsamprv krátke odôvodnenie. Navrhuje sa posunutie účinnosti predmetného zákona o jeden kalendárny rok skôr, t. j. už od 1. januára 2020, nakoľko máme zato, že je potrebné už aj v roku 2020 reflektovať na zachovanie, resp. zvýšenie životnej úrovne poberateľov minimálneho dôchodku s ohľadom na výraznejší medziročný rast priemernej mzdy zamestnanca v hospodárstve Slovenskej republiky a s tým spojené zvyšovanie priemerných spotrebiteľských cien. A teraz konkrétne zmena: V čl. II sa číslovka „2021“ nahrádza číslovkou „2020“. Ďakujem veľmi pekne.
Blaha, Ľuboš, podpredseda NR SR (2023-12-07):
Vážené pani poslankyne, páni poslanci, finančný výbor už hlasuje. Takže ešte posledných päť minút vás poprosím o strpenie a začneme. Ďakujem pekne. (Pokračovanie prestávky.)
Jarjabek, Dušan, poslanec NR SR (2017-10-10):
Ďakujem pekne. Pán poslanec Simon, toto je nejaký iný Zsolt Simon, aký bol pred dvoma rokmi. Nemôžem si pomôcť. Nepoznávam, nepoznávam, skutočne aj tá rétorika je úplne iná, proste stratil sa ten finančný drive, ktorý bol u toho bývalého Zsolta Simona a ktorý by sa na toto určite nebol pýtal, lebo by vedel, že takáto cena je za prácu. Toto neni o názve, toto je o práci. Toto je o tom 25-násobku, čo si bude ten človek, ktorý celý život dre kdesi v kancelárii, kdesi vo výskumnom ústave, kdesi v Slovenskej akadémii vied, to je pre týchto ľudí, ktorí si tie peniaze ani neuvedomujú. Pre nich to je taká malá slovenská Nobelova cena. Tu ide o tie peniaze, ktoré títo ľudia dostanú ako istú vďaku štátu, že pre ten štát pracujú nadštandardne. Veď si to už konečne uvedomte. Politikárčenie z toho robíte vy a tento problém by vás mal trápiť iba po tejto stránke, že či títo ľudia naozaj si to zaslúžia. A ja by som sa vôbec nečudoval, keby ste sa pýtali, no aké sú kritériá a čo si predstavujete od tej nadpráce, od toho nadštandardného konania týchto ľudí? Ale to vás vôbec nezaujíma! O tomto tuná nebola jedna jediná veta – a to je trápne, pán Zsolt Simon.
Bugár, Béla, podpredseda NR SR (2018-06-21):
Ďalej v rozprave vystúpi pán poslanec Číž.
Hrnčiar Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 142, za 95, proti 2, zdržali sa 45. Konštatujem, že tento pozmeňujúci návrh sme schválili.
Matej, Ondrej, poslanec NR SR (2011-07-01):
Ďakujem pekne za slovo. Pán kolega Rafaj, ja som doteraz na vás nikdy nereagoval, lebo ste vystupovali k veciam, v ktorých vás v zásade uznávam, lebo sa im rozumiete, ale teraz vystupujete k veciam, ktorým sa vôbec nerozumiete. Ja vám to skúsim vysvetliť jednoducho. Je pravda, že Grécko je v bankrote, ale ono je dneska v riadenom bankrote, lebo sa reštrukturalizuje jeho dlh. A preto my nepodporíme stanovisko, ktoré vy ste ako spolupredkladateľ predložili, lebo vy ho máte zmätočné, rozporuplné. Vy nemôžete, a znova vám to zopakujem, na jednej strane tvrdiť, že vám ide o to, aby to nemalo dopad na eurozónu (Uvedomujete si, že uplatnenie práva veta môže mať negatívny dopad na Slovenskú republiku?), a na druhej strane v prvej podmienke dávate Grécko okamžite do bankrotu. A preto si treba uvedomiť, že tu je rozdiel, či sa bavíme o neriadenom bankrote alebo riadenom bankrote. Poprosím vás, treba si to uvedomiť. A neodpustím si, teraz už keď mám slovo, pripomenúť, že ste povedali „no keby sme mali z čoho, nech sa páči“. No keby vy ste nerozkradli nástenkovým tendrom túto republiku, tak by sa na tom lepšie spolupodieľalo, to je pravda. A ešte jedna poznámka. Spomínali ste tu tričko SDKÚ – DS. No tak ja vám chcem povedať, že ja radšej budem nosiť čisté tričko SDKÚ – DS ako špinavú košeľu SNS. Ďakujem.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142 poslancov, za 3, 7 proti, 132 sa zdržalo. Uvedený návrh sme neschválili.
Hrušovský, Pavol, podpredseda NR SR (2010-12-02):
Panie poslankyne, páni poslanci, prosím, zaujmite miesto, ktoré vám je určené v rokovacej sále, pristúpime k hlasovaniu tak, ako uviedol pán predseda o jednotlivých prerokovaných bodoch programu 9. schôdze Národnej rady Slovenskej republiky. Prosím, aby sme sa upokojili a sústredili na hlasovanie. Páni poslanci! Pán poslanec Kvorka, pán minister Simon, ako sa volá? Ako sa volá henten? (Smiech v sále.) Petrák. Ospravedlňujem sa. Tak teraz už vážne. Poprosím pána poslanca Horvátha, ktorého poveril gestorský výbor pre sociálne veci a bývanie a rodinu, aby z poverenia gestorského výboru uviedol hlasovanie k vládnemu návrhu  zákona,  ktorým  sa mení a dopĺňa zákon č. 461/2003 Z. z. o sociálnom poistení. Chcem poprosiť pánov poslancov, aby sme naozaj zachovali kľud preto, lebo k vládnemu návrhu zákona bolo predložených množstvo pozmeňovacích návrhov, aby sme sa sústredili na hlasovanie a rešpektovali aj stanoviská a odporúčania pána spoločného spravodajcu. Pán spoločný spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 109.)
V. Veteška, podpredseda NR SR: (2004-03-09):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov a o doplnení zákona č. 29/1984 Zb. o sústave základných a stredných škôl, (školský zákon) v znení neskorších predpisov (tlač 498). Vládny návrh zákona ste dostali pred prvým čítaním ako tlač 498. Spoločnú správu výborov máte ako tlač 498a. Prosím ministra vnútra Slovenskej republiky pána Vladimíra Palka, aby vládny návrh zákona odôvodnil.
Andrejuvová, Anna, poslankyňa NR SR (2021-06-30):
Ďakujem pekne, pán predsedajúci. A ja si vyberem teda iba niektoré, lebo iba niektoré možno stojí zato okomentovať. K pánu Pellegrinimu, ja oceňujem, že podporujete návrhy, ktoré sa týkajú proticovidových opatrení. Samozrejme, očakávala by som možno postup opozície podporný oveľa viacej, tak ako to je v iných krajinách, pretože zaočkovanosť v našej krajine je nízka a je to aj vďaka tomu, že opozícia v tomto nepodporuje zdravie občanov. To znamená, že oceňujem kroky po tornáde, že viete pomôcť možno s podporou týchto návrhov zákonov, a očakávala by som ešte oveľa viac. Ďakujem.
Glváč, Martin, podpredseda NR SR (2018-05-23):
Pani poslankyňa Vaľová.
Pellegrini, Peter, predseda NR SR (2014-12-12):
Pani poslankyňa Tomanová.
Bugár, Béla, podpredseda NR SR (2017-10-11):
Nech sa páči, prezentujme sa a hlasujme; pardon, ešte raz. Prezentujme sa a hlasujme o skrátení lehoty. (Hlasovanie.) Prítomných 137, za 84, proti 28, zdržalo sa 23 poslancov, 2 nehlasovali. Lehotu sme skrátili. Nech sa páči.
Hus, Igor, poslanec NR SR (2022-05-05):
Dobre, ďakujem, pán predsedajúci. Vážené panie poslankyne, vážení poslanci, vážení prítomní, v súlade so zákonom o rokovacom poriadku som bol určený za spravodajcu k uvedenému návrhu zákona, tlač 981. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 10. júna 2022 a v gestorskom výbore do 13. júna 2022 od prerokovania návrhu zákona v Národnej rade v prvom čítaní. Prosím, pán predsedajúci, otvorte rozpravu.
Laššáková, Jana, podpredsedníčka NR SR (2015-02-11):
Nech sa páči, pán navrhovateľ, uveďte aj druhý. (Reakcia navrhovateľa.) Už ste spojili. Dobre. Ďakujem pekne. Teraz dávam slovo spravodajkyni, ktorú určil navrhnutý gestorský ústavnoprávny výbor, Edite Pfundtner, aby Národnej rade podala spravodajskú informáciu k uvedeným návrhom. Nech sa páči, pani spravodajkyňa, máte slovo.
Glváč, Martin, podpredseda NR SR (2017-10-11):
Ďakujem. Ďalším v rozprave je pán poslanec Gál.
Laurenčík, Milan, podpredseda NR SR (2022-06-24):
Pán poslanec Radovan Kazda s faktickou poznámkou.
Klus, Martin, podpredseda NR SR (2019-10-22):
Ďakujem pekne. V tejto chvíli dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Kecskésovi.
Jurinová, Erika, poslankyňa NR SR (2016-12-08):
Vážený pán predsedajúci, vážená pani verejná ochrankyňa práv, vážené panie poslankyne, páni poslanci, ako predsedníčka gestorského výboru pre ľudské práva a národnostné menšiny predkladám informáciu o prerokovaní... (Prerušenie vystúpenia predsedajúcim.)
V. Veteška, podpredseda NR SR: (2006-01-24):
D. Bollová, poslankyňa: Ďakujem. Pán minister, vytýkate opozícii, že dlhý čas nikto proti rozhodnutiu vlády neprotestoval, až zrazu teraz považujete to za nejaké predvolebné manévre. Pritom musíte vedieť, že opozícia nehlasovala za prijatie zákona o prevode majetku štátu na iné osoby. Upozorňujem vás, že vláda Slovenskej republiky osem rokov s malými zmenami v persónach spravuje Slovenskú republiky. Vy ste až teraz zistili, že bratislavské letisko je v nevyhovujúcom, ak nepoužijem silnejšie slovo, v dezolátnom stave? Načo ste čakali. Osem rokov ste potrebovali na to, aby ste dnes konštatovali, že je, aké je a teraz plačete, že nemáte miliardy na jeho rekonštrukciu. Prečo ste osemkrát v štátnom rozpočte nepridelili peniaze ministerstvu dopravy, aby ho dávalo do poriadku? Viete, ako dávno by bol narástol počet pasažierov, počet letov, ak by bolo bratislavské letisko dôstojné krajiny, o ktorej tvrdíte, že míľovými krokmi v ekonomike napreduje?
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 78 za, 54 proti, 13 sa zdržali. Navrhované uznesenie sme schválili. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 243). Poprosím poslankyňu pani Laššákovú, aby hlasovanie uviedla.
B. Bugár, podpredseda NR SR: (2004-07-06):
Prosím všetkých overovateľov, aby sa ujali svojej funkcie a dohliadali na priebeh volieb. Súčasne ich prosím, aby hlasovali ako prví. Pristúpime teda k tajnému hlasovaniu. (Akt tajného hlasovania.)
Šeliga, Juraj, podpredseda NR SR (2020-11-03):
Prezentujme sa a hlasujme. (Hlasovanie.) Prítomných 123, za 110, proti nikto, zdržalo sa 13, hlasovali všetci prítomní v sále. Konštatujem, že sme tento návrh schválili. Teraz poprosím povereného člena výboru pre hospodárske záležitosti pána poslanca Kazdu, aby uviedol hlasovanie o bode 27 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti. Je to tlač 267. Pán poslanec, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 267.)
Paška, Pavol, predseda NR SR (2014-09-25):
Hlasujeme. (Hlasovanie.) 117 prítomných, 32 za, 69 proti, 15 sa zdržalo, 1 nehlasoval. Návrh zákona do druhého čítania sme neschválili. Pán poslanec Přidal uvedie v prvom čítaní hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov . Je to tlač 1151.
Danko, Andrej, predseda NR SR (2016-12-07):
Prosím, prezentujme sa a hlasujme (Hlasovanie.) Prítomných 135, za 60, proti 21, zdržalo sa 54 poslancov. Konštatujem, že sme uvedený návrh neschválili.
Grendel, Gábor, podpredseda NR SR (2021-06-30):
Koľko, pán poslanec? Dvadsať sekúnd navyše môže byť?
Chren, Martin, poslanec NR SR (2011-06-02):
Ďakujem veľmi pekne. Vážená pani poslankyňa, na úvod by som rád ocenil také vaše pokojné, vyvážené vystúpenie. Napriek tomu je v ňom niekoľko bodov, ku ktorým sa musím vyjadriť. Po prvé veľmi mi vadí, keď sa niekto snaží spochybniť vôľu občanov, ktorí v referende vyjadrili svoj názor na zníženie počtu poslancov. V referende hlasovalo 925-tisíc ľudí. Tak ako zaznelo aj včera na tejto pôde v rozprave k tomuto bodu, je to toľko občanov, že žiadna tu z prítomných politických strán nemá mandát spochybňovať ich vôľu. Napriek tomu, že referendum nebolo platné, žiadna z politických strán v tomto parlamente nezískala toľko voličov, koľko sa vyjadrilo v referende za zníženie počtu poslancov. Nespochybňujme preto vôľu voličov. Druhý bod, ktorý mi tak trošku zarezonoval, bolo tvrdenie o nevďačnosti našich voličov a také akési spochybnenie práva voličov byť kritickí voči voleným zástupcom. To, že jednoducho prácu poslanca neocení skoro nikto, áno, je to pravda. Málokedy sa stane, že poslanec dostane, ako sa hovorí, medailu za nejakú dobrú vec, ktorú presadil, koniec koncov posledné štyri roky vlády predchádzajúcej, ktorá tu bola, je jasným dôkazom toho, že aj ten, kto vedie krajinu do pekla, môže mať vysokú popularitu. A na druhej strane je to základom demokracie, to, že voliči majú právo byť kritickí voči svojim voleným zástupcom. A je dobré, že to tak je. Ďakujem.
P. Paška, predseda NR SR: (2007-06-27):
Za kluby sa písomne prihlásili: za klub SDKÚ – DS pani poslankyňa Iveta Radičová, za klub Kresťanskodemokratického hnutia pán poslanec Július Brocka, za klub Strany maďarskej koalície pani poslankyňa Klára Sárközy a za klub Ľudovej strany – Hnutie za demokratické Slovensko je to pán poslanec Jozef Halecký. Po nich sú ešte písomne prihlásení páni poslanci Janiš, Štefanec, pani poslankyňa Belásová, pán poslanec Prokopovič, pán poslanec Kvorka, pán poslanec Frešo a pani poslankyňa Vaľová. Toto sú písomne prihlásení do rozpravy k uvedenému  vládnemu návrhu zákona. Ako prvá vystúpi pani poslankyňa Iveta Radičová za klub SDKÚ – DS. Nech sa páči, máte slovo, pani poslankyňa.
Šimečka, Michal, podpredseda NR SR (2024-01-11):
Ďakujem veľmi pekne. Môžme... Najprv dokončíme faktické a potom procedurálne návrhy. Je to v poriadku? Dajme, dokončíme faktické a potom procedurálne. Takže s faktickou pán poslanec Spišiak.
Jasaň, Viliam, poslanec NR SR (2012-12-12):
Ďakujem pekne, pán predseda. Vážený pán kolega, ja ti ďakujem za tvoje vystúpenie. Ja chápem, že nie mnohí sú schopní ho pochopiť, ale to už je ich problém. Som tiež rád za to, že si poukázal na rozpredávanie Slovenska, ktoré tie koalície, koaličné vlády od roku 1992 robili, pretože, keby neboli rozpredali Slovensko, neboli rozpredali podniky, tak možnože by tá súčasnosť naša bola iná. A bolo by aj na nemocnice, bolo by aj na školy a možno aj sestričky a možno aj učitelia by mali tie dvojnásobné platy, ktoré im niekto sľuboval z vašich radov. Prečo tomu tak nie je? Možno by ste mali zaplatiť alebo vrátiť tie provízie, o ktorých sa, v úvodzovkách, hovorí, že ste za to rozpredávanie dostali. Vráťte to! A možno bude na všeličo iné. Budeme sa baviť o učiteľoch. Ktorá vláda sa zbavila škôl a školských zariadení a preniesla ťarchu na samosprávu bez toho, že by im dala peniaze?! A sú v takom stave, v akom sú teraz. To bolo veľmi jednoduché, zbaviť sa zodpovednosti, a samospráva, trápte sa. A teraz nás to všetkých dobieha. Takže som veľmi rád, Mirko, že si im na to poukázal, ale naozaj, zopakujem to, že mrzí ma, že nie všetci ťa dokážu pochopiť a dokážu pochopiť tie myšlienky, ktoré si tu povedal. (Potlesk.)
Figeľ, Ján, podpredseda NR SR (2012-06-21):
Ďalším prihláseným je pán Ľubomír Galko. Nech sa páči.
Paška, Pavol, predseda NR SR (2014-07-09):
(Hlasovanie.) 134 prítomných, 81 za, 53 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú.
Ďuriš Nicholsonová, Lucia, podpredsedníčka NR SR (2017-03-30):
Nech sa páči, pán minister.
Ďuriš Nicholsonová, Lucia, podpredsedníčka NR SR (2019-05-13):
Prerušujem rokovanie o tomto bode programu. Budeme pokračovať prvým čítaním o návrhu poslancov Juraja Blanára a Roberta Fica na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov. Návrh zákona je uverejnený ako tlač 1320. Návrh na jeho pridelenie na prerokovanie výborom je v rozhodnutiach pod číslom 1398 a 1480. Dávam teraz slovo predkladateľovi pánovi poslancovi Blanárovi. (Rokovanie o návrhu poslancov Národnej rady Slovenskej republiky Juraja Blanára a Roberta Fica na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 1320.)
Poliačik, Martin, poslanec NR SR (2018-11-21):
Ďakujem pekne. Natália, si mi pripomenula jednu epizódu, ktorú mi hovoril kamarát, ako jeho študentský kolega na škole, ktorý po večeroch radšej na chodboviciach pil, než by študoval, hrdo priniesol svojmu profesorovi teda prvý draft jeho diplomovej práce a profesor po zbežnom prelistovaní povedal: „To je výborná práca, pane kolego! Jediný problém, já nejenže ji četl, já ji psal.“ Takže presne pri tej epizódke s referátmi niektorí už sú tak hlúpi, že si ani nepozrú, že od koho to odpisujú a komu to nesú. A potom takýmto spôsobom končia. Určite je to niečo, čo by sa nemalo podporovať. Kvôli tomu tu dnes sedíme a ja verím, že to aj šťastne dobojujeme a do nového roku pôjdeme s novým predsedom parlamentu.
Figeľ, Ján, podpredseda NR SR (2014-05-28):
Ďakujem pekne. Pán spravodajca. Neželá si vystúpenie. Takže prerušujem rokovanie o tomto bode programu. Dámy a páni, nasledujúcim bodom programu malo byť druhé čítanie o vládnom návrhu zákona, novely, teda novely zákona o starobnom dôchodku, o starobnom dôchodkovom sporení. Tlač 895. Vzhľadom na to, že prebiehajú k tejto téme rokovania, na žiadosť navrhovateľa prerokujeme tento bod až po dvoch novelách ústavy a novely zákona o sudcoch. Teraz nasleduje druhé čítanie o návrhu poslancov Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky o konaní pred ním a o postavení jeho sudcov v znení neskorších predpisov. Tento návrh zákona má tlač 913 a správa výboru je označená ako 913a. Teraz dávam slovo pani poslankyni Monike Gibalovej, aby návrh zákona uviedla. (Rokovanie o návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky o konaní pred ním a o postavení jeho sudcov v znení neskorších predpisov , tlač 913.)
Hlina, Alojz, poslanec NR SR (2014-09-09):
Nie, nesťahujem. Dávam procedurálny návrh, aby ste dali hlasovať aj o mojom návrhu, že sa má vyradiť z rokovania z dôvodu solidarity s kolegami.
Heger, Eduard, poslanec NR SR (2016-12-08):
Ďakujem pekne teda za tieto doplňujúce informácie. Chcel by som sa teda opýtať, že akým spôsobom sa teda môžme k tým informáciám my ako poslanci dostať. Čiže to, čo hovoríte, to znamená, že vôbec sa k nim nemôžme dostať, alebo je to nejako možné, že ako by sa dalo, že keď chceme teda vidieť trošku hlbšie do toho aj z pohľadu našej funkcie, aj tým, že teda JAVYS disponuje verejnými zdrojmi, tak nás to prirodzene zaujíma. Takže keby ste mi vedeli ako pokračovanie toho. Ďakujem.
M. Hort, podpredseda NR SR: (2009-02-18):
O ospravedlnenie neúčasti na dnešnom rokovaní 32. schôdze Národnej rady Slovenskej republiky požiadali podpredseda Národnej rady Slovenskej republiky pán Viliam Veteška, ďalej poslanci Tibor Bastrnák, Milada Belásová, Marta Damborská, Mikuláš Dzurinda, Gábor Gál, Ľuboš Martinák, Ľuboš Micheľ, Jaroslav Paška, Ján Slota, Boris Zala, Renáta Zmajkovičová. Panie poslankyne, páni poslanci, v rokovaní pokračujeme v prerušenej rozprave v prvom čítaní o návrhu poslancov Národnej rady Slovenskej republiky Pavla Minárika, Vladimíra Palka a Františka Mikloška na vydanie zákona, ktorým sa mení zákon č. 171/2005 Z. z. o hazardných hrách a o zmene a doplnení niektorých zákonov , máme ho ako tlač 907. Prosím teraz poslanca Pavla Minárika, aby zaujal miesto určené pre navrhovateľov, a spravodajcu z výboru pre financie, rozpočet a menu pána poslanca Ivána Farkasa, aby zaujal miesto určené pre spravodajcov. Pán kolega Farkas, poprosím, keby ste zaujali miesto určené pre spravodajcov. Včera neukončil svoje vystúpenie v rozprave písomne prihlásený poslanec Rudolf Bauer, ktorému teraz odovzdávam slovo. Po jeho vystúpení bude možnosť prihlásiť sa ústne. To platí aj pre pána Bugára. Nech sa páči, pán Bauer.
A. Belousovová, podpredsedníčka NR SR: (2009-10-27):
Teraz má slovo spoločný spravodajca z výboru pre obranu a bezpečnosť pán poslanec Emil Vestenický, ktorý bude informovať Národnú radu o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči.
P. Paška, predseda NR SR: (2006-12-06):
(Hlasovanie.) 134 prítomných, 57 za, 24 proti, 53 sa zdržalo. Konštatujem, že sme neschválili návrh pána poslanca Nagya. Ďalej.
Kolíková, Mária, ministerka spravodlivosti SR (2021-02-25):
Pán poslanec, na jednej strane ja vnímam legitímne, samozrejme, akékoľvek podnety, či to súvisí s podnetmi od opozície, z koalície a ktoré súvisia, samozrejme, aj s dopytmi od pána Kollára, aj s kritikou, ktoré je smerom k vláde. Je to absolútne legitímne. Je potrebné mať čo najlepšie štatistiky, čo najlepšie dáta, aby sme na základe toho mohli robiť čo najúčinnejšie opatrenia. To ako má svoju logiku a v tom máme určite zhodu. My vám vieme poskytnúť a ja vám viem poskytnúť, ako v tomto momente ako zástupca vlády všetko to, čo mám k dispozícii. Tak ja len som si dovolila poukázať na to, že nie je to tak, že by sme vám neposkytli dáta a že by ste nemali žiadne dáta, na základe ktorých by ste mohli urobiť rozhodnutie. Domnievam sa a som presvedčená, že tých dát na toto rozhodnutie máte dosť. Iná vec je rozprávať sa, čo môžeme robiť lepšie a tam vnímam ja, je veľmi oprávnené naozaj o tom mať otvorenú debatu a rozprávať sa o tom, ako môžeme nastaviť lepšie tie opatrenia. Ale keď teraz nepodporíte núdzový stav, ľudí vydáte napospas osudu. Tak to je.
Pellegrini Peter, predseda NR SR (2015-11-20):
Prezentujme sa hlasujme o návrhu pána poslanca Fronca. (Hlasovanie.) Prítomných 134 poslancov, za hlasovalo 53, proti bolo 53, zdržalo sa 27 poslancov, nehlasoval 1. Návrh sme neschválili.